Návrh VZN vyvesený na úradnej tabuli v obci Hencovce dňa 18.05.2016

VZN vyvesený na úradnej tabuli v obci Hencovce dňa 09.06.2016

VZN nadobúda účinnosť15 dňom od vyvesenia na úradnej tabuli.

**Návrh Všeobecne záväzné nariadenie obce Hencovce**

**Číslo 1/2016**

**o vyhradení miesta a plochy na vylepovanie volebných plagátov**

**v čase volebnej kampane**

Obecné zastupiteľstvo v Hencovciach v zmysle zákona SNR č. 369/1990 Zb. o obecnom zriadení v znení neskorších zmien a doplnkov, zákona č. 333/2004 Z. z. o voľbách do NR SR v znení neskorších zmien a doplnkov, zákona č. 331/2003 Z. z. o voľbách do Európskeho parlamentu v znení neskorších zmien a doplnkov, zákona č. 303/2001 Z. z. o voľbách do orgánov samosprávnych krajov v znení neskorších zmien a doplnkov, zákona č. 346/1990 Zb. o voľbách do orgánov samosprávy obcí v znení neskorších zmien a doplnkov, zákona č. 46/1990 z. z. o spôsobe voľby prezidenta SR v znení neskorších zmien a doplnkov a zákona č. 564/1992 Zb. o spôsobe vykonania referenda v znení neskorších zmien a doplnkov, zákona č. 180/2014 Z.z. o podmienkach výkonu volebného práva v znení neskorších zmien a doplnkov vydáva toto Všeobecne záväzné nariadenie (ďalej len VZN) obce Hencovce, ktorým sa stanovujú miesta na vylepovanie volebných plagátov v obci Hencovce:

**Čl. 1**

**Vymedzenie miesta**

1. Plagáty počas volebnej kampane sa môžu vylepovať na určené miesta v tomto VZN:
* dočasný propagačný panel p. č. 501 (parkovisko pri COOP Jednote) .
1. Každý kandidujúci subjekt má nárok na rovnako veľkú plochu na plochách určených na vylepovanie plagátov.
2. Vylepovanie volebných plagátov na iných miestach ako sú uvedené vo VZN nie je dovolené a zakladá dôvod na vyvodenie sankcií voči porušiteľovi tohto VZN.

**Čl. 2**

**Vylepovanie plagátov a údržba plôch určených na vylepovanie plagátov**

1. Vylepovanie a údržba volebných plagátov počas predvolebnej kampane na plochách určených na vylepovanie plagátov vyhradených týmto VZN, je vecou každého kandidujúceho subjektu a ide na jeho náklady.
2. Zodpovednosť za obsah volebných plagátov nesie príslušný kandidujúci subjekt.
3. Kandidujúca politická strana, hnutie alebo nezávislý kandidát je povinný po uplynutí času volebnej kampane odstrániť svoje volebné plagáty z vyhradenej plochy do 14 dní, ak zákon neurčuje inak.
4. V prípade, že kandidujúca politická strana, hnutie alebo nezávislý kandidát nebude postupovať spôsobom uvedeným v čl. 2 bode 3, zabezpečí obec odstránenie volebných plagátov na náklady príslušnej politickej strany, hnutia a nezávislého kandidáta.

**Čl. 3**

**Kontrola dodržiavania ustanovení**

1. Kontrolu dodržiavania ustanovení tohto VZN vykonávajú:
2. zamestnanci obce
3. poslanci OcZ.
4. Zistené porušenia ustanovení sa oznámia Obecnému úradu v Hencovciach.

**Čl. 4**

**Záverečné ustanovenia**

1. Toto VZN bolo prerokované na obecnom zastupiteľstve dňa 08.06.2016. Na tomto VZN sa uznáša obecné zastupiteľstvo uznesením číslo 8/2016, zo dňa 08.06.2016.
2. Toto VZN nadobúda účinnosť 15 dňom od jeho vyvesenia na úradnej tabuli Obce Hencovce .
3. Účinnosťou tohto VZN sa ruší platnosť VZN Obce Hencovce na vymedzenie miesta na vylepovanie plagátov a názornú agitáciu č. 1/2009 .

 **Ing. Štefan KOVAĽ**

 **starosta obce Hencovce**